கேள்வி: சீரியம் அசிட்டைலசிட்டோனேட்டு - பயன்கள் பற்றி தகவல் சொல்.
பதில்: நுண்துளை நுண்படிக சீரியம்(IV) ஆக்சைடு உருவாக்கும் கரைசல்-கூழ்மச் செயல்முறையில் சீரியம் அசிட்டைலசிட்டோனேட்டு பயன்படுத்தப்படுகிறது. சீரியம் நைட்ரேட்டு, அசிட்டேட்டு, அசிட்டைலசிட்டோனேட்டு போன்றவை சீரியத்திற்கான ஆதார மூலங்களாக இருக்க முடியும். ஆனால் சீரியம் அசிட்டைலசிட்டோனேட்டின் தனித்துவப் பண்பு இவ்விளைவை கொடுக்கிறது. நிலைப்படுத்தும் ஐதரோகார்பன் சங்கிலியின் பிணைப்பு நீளத்திற்கு ஏற்ப இறுதி விளைபொருளின் படிக அமைப்பும் சிறிய அளவும் அமைகிறது. சீரியத்தின் மற்ற இரண்டு ஆதார மூலங்களும் இதற்கு எதிராக அமைகின்றன. நிலைப்படுத்தியிலுள்ள ஐதரகார்பனின் குறுகிய பிணைப்பு நீளம் கரைசலிலுள்ள சீரியம்(IV) ஆக்சைடு துகள்கள் கூழ்மமாக உறைவதைத் தடை செய்கின்றன [http://link.springer.com/content/pdf/10.1007%2Fs13204-013-0210-4.pdf "Formation of mesoporous nanocrystalline ceria from cerium nitrate, acetate or acetylacetonate"]. கடோலினியம் அசிட்டைலசிட்டோனேட்டுடன் சேர்த்து கடோலினியக் கலப்பு சீரிய கூழ்மத்தூள் தயாரித்தலிலும் சீரியம் அசிட்டைலசிட்டோனேட்டு பயன்படுத்தப்படுகிறது. இவையே கரைசல் கூழ்மச் செயல்முறையில் முன்னோடிச் சேர்மங்களாகும் [http://link.springer.com/article/10.1007/s10971-009-2043-x "Synthesis of gadolinia-doped ceria gels and powders from acetylacetonate precursors"].